यशपाल शर्मा ने कहा कि हरियाणा के लोक गायक पंडित लख्मी चंद की गायिकी के लोग आज भी दीवाने हैं। उनकी वाणी में अटूट शक्ति थी। यूं कह सकते हैं कि उनकी जुबान पर साक्षात सरस्वती का वास था। ऐसे महान कवि की कहानी पर फिल्म कौन नहीं बनाना चाहेगा। उन्होंने बताया कि फिल्म के दो भाग होंगे। एक भाग दादा लख्मी चंद, जिसमें उनके बचपन और जीवन के बारे में बताया जाएगा। दूसरा भाग लक्ष्मी चंद दा शेक्सपीयर आफ हरियाणा है, जिसमें उनके संघर्ष, उनकी कला के साथ कंटेंट पर काम होगा। उनके जीवन के बारे में जो फिल्म बन रही है, वह हरियाणा, उत्तरप्रदेश, दिल्ली, राजस्थान और पंजाब में रिलीज होगी। दूसरी फिल्म का अंग्रेजी वर्जन भी होगा, जो अंतरराष्ट्रीय पर्दे पर दिखाई जाएगी। उन्होंने कहा कि फिल्म को करीम मोहम्मद और गुडिया जैसी फिल्मों के निर्माता रवींद्र रजावत बना रहे हैं। संगीत उत्तम ¨सह देंगे, जिन्होंने गदर एक प्रेम कथा, मैंने प्यार किया जैसी हिट फिल्मों में संगीत दे चुके हैं। इस फिल्म में उनके बचपन का किरदार रोहतक के बच्चे सोमदीप निभा रहे हैं जबकि योगेश दत्त को भी इस फिल्म में अभिनय करने का मौका दिया गया है।